Ionia — Priene — 2nd c. BC — EA 44 (2011) 1-54 — SEG 61.946
Region: Asia Minor — Ionia

η πριαμενη την ιερεωσυνην της μητρος της φρυγιης ιερησεται τον βιον τον αυτης ατελης ουσα του σωματος και ανδραποδου ενος παρεξεται δε η πολις ιερειον τηι μεν μητρι προβατον [παν]ι δε αλεκτορα ερμη δε και ζανι αρνας δυο ληψεται δε παρα της πολεως εις τα ιερεια η ιερη δραχμας τεσσερακοντα του μηνος του αρτεμισιωνος τηι νουμηνιαι ληψεται δε των θυομενων δερματα και των γερων τα ημιση τα δε ημιση των γερων και τα λοιπα κρεα διανειμαι ταις πα[ρ]αγε[νο]μεναις παρεξεται δε προβατωι ελατρα εξ ημιεκτου γαλαθηνωι χοινικων δυο τωι αλεκτορι χοινικος θυα ουλας λιβανωτον ων δ αν οι ιδιωται θυωσιν ληψεται των γερων των παρατιθεμενων τριτον μερος οσαι δ αν θελωσιν τελεισθαι τελεισθ[ω]σαν παρα τη ιερη τηι δημοσιη ιερειωι τελειωι διδοτω δε η τελουμενη τη ιερη των γερων των παρατιθεμενων τριτον μερος και δερμα αλλο δε μηθεν διδοσθ[ω μη]δε η ιερη λαμβανετω την δε θυσιην ειναι του μηνος του αρτεμισιωνος τηι δωδεκατη και συντελειτω η ιερη καθοτι γεγραπται τεμενος υπαρχειν τηι θεωι το προς τωι λευκωι και μελανι αποκαταστησαι δε τας θαλαμας τους ιδιωτας εις το αποδεδειγμενον τεμενος εαν δε μη αποκαταστ[η]σωσιν επι λυκωνιδου οφειλειν εκαστον τηι πολει δ[ρα]χμας εκατον φαινετω δε ο βουλομενος επι τωι η[μι]σει προς τους νομοφυλακας αγειρετω δε η ιερη [και] αι λοιπαι συναγειρετωσαν τετραδι ισταμενο[υ του] μηνος του αρτεμισιωνος ετερη δε ημερη μη α[γει]ρετω μηθεις ην δε τις αγειρη κωλυετωσαν οι τ[ι]μουχοι η αποτινετωσαν δραχμας εκατον ην [δε] τις αγειρη οφειλετω δραχμας εκατον εισαγε[τω] δε η ιερη εις το πρυτανειον τιθετω δε η πολις [αναλω]ματα πυρων μεδιμνον κριθων μεδιμνον μελ[ιτος] κοτυλην ελαιου κοτυλην τυρον αγνον ταυτ[α μη] λαμβανετω η ιερη τελεσθησεται τελεσι τοις α[υτης] την τιμην καταβαλει μηνος μεταγειτνιωνο[ς εκτη] ισταμενου την δε διαγραφην αναγραψατωσα[ν ---]αγραφεις τελεσι τοις της ιερης στηλην δε δο[τω ο επι] της διοικησεως των υπαρχουσων εν τωι ιερω[ι] επριατο φιλιτις αριστεα δραχμων συν [τωι δε]κατωι τετρακοσιων τριακοντα.